ഭാര്യയുടെ ലൈംഗികാവയവം തുന്നിച്ചേര്ത്ത് യുവാവിന്റെ ക്രൂരത ഭര്ത്താവിനെ ശിക്ഷിക്കരുത് പേടിപ്പിച്ചു വിട്ടാല് മതിയെന്ന് ഭാര്യ ഭാര്യയ്ക്ക് മറ്റൊരാളുമായി ബന്ധമുണ്ടെന്ന സംശയത്തെത്തുടര്ന്ന് യുവാവ് ഭാര്യയുടെ ലൈംഗികാവയവം തുന്നിച്ചേര്ത്തു. മധ്യപ്രദേശിലെ സിംഗ്രോളിയിലെ റായ്ലാ ഗ്രാമത്തിലാണ് ഭാര്യ തന്നെ വഞ്ചിക്കുകയാണെന്ന തോന്നലിനെത്തുടര്ന്ന് യുവാവിന്റെ ക്രൂരത അരങ്ങേറിയത്. യുവതിയുടെ പരാതിയെത്തുടര്ന്ന് ഭര്ത്താവിനെതിരേ കേസെടുത്തതായി അസിസ്റ്റന്റ് പോലീസ് കമ്മിഷണര് അനില് സോന്കാര് അറിയിച്ചു. പ്രതി ഒളിവിലാണെന്നും തിരച്ചില് തുടരുകയാണെന്നും കമ്മിഷണര് കൂട്ടിച്ചേര്ത്തു. അതേസമയം ഭര്ത്താവിനെ പിടികൂടിയാലും കടുത്ത ശിക്ഷകളൊന്നും നല്കാതെ വിട്ടയക്കണമെന്ന് യുവതി പോലീസിനോട് അഭ്യര്ത്ഥിച്ചു. ഇത്തരത്തിലുള്ള പീഡനം തുടരരുതെന്ന് താക്കീത് നല്കി വിട്ടാല് മതിയെന്നാണ് യുവതിയുടെ അപേക്ഷയെന്ന് പോലീസ് വക്താവ് അറിയിച്ചു. പരാതിയില് അന്വേഷണം പുരോഗമിക്കുകയാണ്. ഭര്ത്താവിന്റെ ക്രൂരതക്കിരയായ യുവതി ആശുപത്രിയില് ചികിത്സയില് തുടരുകയാണ്.